b'\n_START_ARTICLE_\nTermoelektrarna \xc5\xa0o\xc5\xa1tanj blok 5\n_START_SECTION_\nParni kotel Sulzer\n_START_PARAGRAPH_\nKotel na bloku 5 je Sulzerjev enocevni parni kotel stolpne izvedbe, z dodatno cirkulacijo v uparjalniku in enkratnim ponovnim pregrevanjem._NEWLINE__NEWLINE_Visok je 96 m, do vi\xc5\xa1ine 49 m zaprt, nato pa odprt z mo\xc4\x8dnej\xc5\xa1o toplotno izolacijo._NEWLINE__NEWLINE_Aktivni del kotla ima obliko prizme, ki je spodaj zo\xc5\xbeena v lijak. Stene kotla so v plinotesno membrano zvarjene cevi uparjalnika. Do vi\xc5\xa1ine 49 m sega gorilna komora, od vi\xc5\xa1ine 90m pa je ocevje konvektivnega dela kotla. Stene gorilne komore tvorijo cevi uparjalnika, nad njimi se nahaja stenski pregrevalnik, sledi ocevje kon\xc4\x8dnega pregrevalnika, ponovnega pregrevalnika 2, ponovnega pregrevalnika 1 in grelnik napajalne vode. Na vrhu kotla je bil leta 1999 dodatno vgrajen utilizator (potreba po zni\xc5\xbeanju temperature dimnih plinov; ta toplota se uporablja za dogrevanje vode na toplotni postaji)._NEWLINE__NEWLINE_Napajalna voda, predhodno segreta do 257,5 \xc2\xb0C, vstopa v kotel po dveh paralelnih napajalnih vodih do vstopnega kolektorja grelnika vode (ECO), ki je name\xc5\xa1\xc4\x8den znotraj membranskih sten v toku dimnih plinov. V dvodelnem protito\xc4\x8dnem grelniku vode, sestavljenem iz horizontalno obe\xc5\xa1enih cevi, se voda segreje do 311\xc2\xa0\xc2\xb0C in te\xc4\x8de v izstopni kolektor skozi membransko steno preko vili\xc4\x8dastih komadov, ki zdru\xc5\xbeujejo dve cevi v en priklju\xc4\x8dek. Tako segreta voda se v me\xc5\xa1alnem komadu zdru\xc5\xbei z vro\xc4\x8do vodo iz izlo\xc4\x8devalnika in preko obto\xc4\x8dne \xc4\x8drpalke potiska v vstopni kro\xc5\xbeni kolektor na dnu lijaka uparjalnika, ki je s poveznimi cevmi vezan na posamezne vstopne kolektorje uparjalnika._NEWLINE_Uparjalnik, ki je isto\xc4\x8dasno kuri\xc5\xa1\xc4\x8de, je sestavljen iz 1298 vertikalno obe\xc5\xa1enih cevi, medsebojno zvarjenih v membransko steno. Pri vrhu kuri\xc5\xa1\xc4\x8da se od sprednje in zadnje stene izdvoji 276 cevi, ki slu\xc5\xbeijo kot nosilne cevi konvektivnega dela kotla. Nad kon\xc4\x8dnim pregrevalnikom se preko vili\xc4\x8dastih cevi pove\xc4\x8da njihovo \xc5\xa1tevilo na 552. Nosilne cevi so obe\xc5\xa1ene na nosilno konstrukcijo kotla, isto\xc4\x8dasno pa tvorijo membransko streho kotla. Od tu se vodi me\xc5\xa1anico vode in pare v izstopne kolektorje sprednje in zadnje stene. Nad kuri\xc5\xa1\xc4\x8dem se delitev in premer cevi membranske stene pove\xc4\x8da, pri \xc4\x8demer se na stranskih stenah reducira \xc5\xa1tevilo cevi z vili\xc4\x8dastimi komadi za polovico._NEWLINE__NEWLINE_Me\xc5\xa1anica vode in pare se na vrhu uparajalnika iz izstopnih kolektorjev vodi v izlo\xc4\x8devalnik vode. V njem se izlo\xc4\x8di voda od pare in voda se preko me\xc5\xa1alnega komada vodi nazaj do obto\xc4\x8dnih \xc4\x8drpalk v uparjalnik._NEWLINE__NEWLINE_Zasi\xc4\x8dena para iz izlo\xc4\x8devalnika se v prvem pregrevalniku, ki je name\xc5\xa1\xc4\x8den na stenah kuri\xc5\xa1\xc4\x8da med gorilniki in odprtinami za odsesovalne ja\xc5\xa1ke, posu\xc5\xa1i in za\xc4\x8dne pregrevati. V drugem protito\xc4\x8dnem pregrevalniku, name\xc5\xa1\xc4\x8denem v konvektivnem delu in v kon\xc4\x8dnem pregrevalniku, ki je name\xc5\xa1\xc4\x8den kot zavesni nad kuri\xc5\xa1\xc4\x8dem, se para pregreva na kon\xc4\x8dno temperaturo 540 \xc2\xb0C pri tlaku 184,4 bar._NEWLINE__NEWLINE_Vmes sta za regulacijo temperature sve\xc5\xbee pare vgrajena dva vbrizgalna hladilnika._NEWLINE__NEWLINE_Iz kon\xc4\x8dnega pregrevalnika izstopa para v 4 kolektorje, v me\xc5\xa1alnih ceveh in 2 me\xc5\xa1alnih kolektorjih pa se odpravijo eventualne razlike v temperaturi pare v posameznih vejah. Para izstopa iz kotla po dveh parovodih sve\xc5\xbee pare in te\xc4\x8de preko ventilov na turbino visokega tlaka, kjer ekspandira; tlak ji pade na 42 bar in temperatura na 335\xc2\xa0\xc2\xb0C. Ohlajena para iz turbine te\xc4\x8de po parovodih nazaj v kotel na ponovno pregrevanje. V tridelnem prvem ponovnem pregrevalniku, name\xc5\xa1\xc4\x8denem pod grelnikom vode in v drugem ponovnem pregrevalniku, ki je kombinacija \xc5\xbear\xc4\x8dnega in konvektivnega izmenjalnika, se para ponovno pregreje na 545\xc2\xa0\xc2\xb0C pri tlaku 41,3 bar.\n_START_SECTION_\nNaprava za raz\xc5\xbeveplevanje na bloku\n_START_PARAGRAPH_\nTehnolo\xc5\xa1ki proces raz\xc5\xbeveplanja dimnih plinov na bloku 5 je popolnoma enak kot na bloku 4. Razlike so v le v podrobnostih._NEWLINE__NEWLINE_\xc5\xa0tevilo obto\xc4\x8dnih \xc4\x8drpalk za razpr\xc5\xa1evanje absorbcijskega sredstva je samo pet in zato tudi samo pet nivojev razpr\xc5\xa1evalnih \xc5\xa1ob v pralniku. Razpr\xc5\xa1evalne \xc5\xa1obe razpr\xc5\xa1ujejo suspenzijo navzor in navzdol, na B4 pa samo navzdol._NEWLINE__NEWLINE_V dimovodih skozi napravo za ra\xc5\xbevepljanje ni dodatnega ventilatorja vleka, ki pa je na Bloku 4._NEWLINE__NEWLINE_Sve\xc5\xbea kalcitna suspenzija za dopolnjevanje izgub v pralniku se pripravlja na druga\xc4\x8den na\xc4\x8din._NEWLINE__NEWLINE_Ta naprava vsebuje samo en sistem hidrociklonov, na bloku 4 sta dva. Potrebni zrak za oksidacijo vpihujemo nad me\xc5\xa1ali na dnu pralnika, na Bloku 4 pa 12 m vi\xc5\xa1je._NEWLINE__NEWLINE_Pepel, sadro me\xc5\xa1amo v kon\xc4\x8dni produkt, kateremu dodamo po me\xc5\xa1anju na transportni trak \xc5\xa1e zmleto \xc5\xbelindo in vse skupaj odva\xc5\xbeamo na skupno prehodno deponijo.'